钦定古今图书集成/明伦汇编/人事典/第040卷 > 《释名》 > 《王制》
## 钦定古今图书集成/明伦汇编/人事典/第040卷 > 《释名》 > 《王制》

《九十》、“使人受。”

〈注〉“人君有命”，人臣拜受，礼也。九十不必亲拜，特使人代受。此言君致享食之礼于其家，而受之之礼如此，然他命则亦必然矣。

又

《九十》“饮食不离寝，膳饮从于游”，可也。

〈注〉《不离寝》，言寝处之所恒有庋阁之饮食也。美善之膳，水浆之饮，随其所常游之处而为之备具可也。

又

九十《日修》，唯绞、紟、衾、冒，死而后制。

〈注〉此言老则渐近死期。当豫为送终之备。九十则棺衣皆具。但每日修理之。恐或有不完整也。

又

“《九十》虽得人，不煖。”“九十者，天子欲有问焉，则就其室
以珍从。”

〈注〉《珍》与“常珍”之“珍”同，从之以往，致尊养之义也。〈大全〉方氏曰：“九十虽得人不煖，则以衰之极、养之宜，无所不至故也。”周氏曰：“九十则天子必就其室而问之者，岂特老老而已，盖将以尊贤也。尊贤则北面可也，就其室而问之何歉哉？”

又

九十日，有秩。

〈注〉秩，常也。日使人以常膳致之也。〈大全〉周氏曰：“《日有秩》，所以厚其养也。”

又

《九十者》，其家不从政，

〈注〉《从政》谓给公家之力役也。